ՏԵՂԵԿԱՆՔ – ՀԻՄՆԱՎՈՐՈՒՄ

Հայաստանի Հարապետության Շիրակի մարզի Ախուրյանի համայնքապետարանի աշխատակազմի կառուցվածքի, աշխատակիցների թվաքանակի, հաստիքացուցակի և պաշտոնային դրույքաչափերի հաստատման մասին

 2021 թվականի դեկտեմբերի 5-ին կայացած տեղական ինքնակառավարման մարմինների ընտրությունների արդյունքում ՀՀ Շիրակի մարզի թվով 12 համայնքների (Ախուրյան, Մարմաշեն, Առափի, Ոսկեհասկ,Հայկավան, Ախուրիկ, Ղարիբջանյան, Գետք, Երազգավորս, Բայանդուր,Ազատան, Բենիամին) միավորմամբ ձևավորվել է Ախուրյան համայնքը՝ 35 բնակավայրերով, Բնակչության թիվը կազմում է 44950 մարդ:

 Հայաստանի Հանրապետության Շիրակի մարզի Ախուրյան համայնքի ավագանու 2022 թվականի հունվարի 19-ի թիվ 11 որոշմամբ հաստատվել է համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը, համաձայն որի համայնքապետարանի
աշխատակազմում ստեղծվել է 5 բաժին: Դրանք են՝
- քաղաքաշինության և հողաշինության,
\_ գյուղատնտեսության և բնապահպանության
- ֆինանսատնտեսագիտական եկամուտների հաշվառման և հավաքագրման
- զարգացման ծրագրերի, տուրիզմի, առևտրի, սպասարկման և գովազդի
- քարտուղարության, անձնակազմի կառավարման և տեղեկատվական
 տեխնոլոգիաների

 Նշված որոշումը կայացնելիս հաշվի է առնվել ՀՀ տարածքային կառավարման և ենթակառուցվածքերի նախարարության կողմից մշակված «Համայնքապետարանի աշխատակազմի կառուցվածքի հաստատման, հաստիքացուցակի կազմման, պաշտոնային դրույքաչափերի համամասնության սահմանման» մեթոդական ուղեցույցը, համայնքի բնակչության և բնակավայրերի թիվը, ինչպես նաև
բնակիչներին որակյալ ծառայություններ մատուցելու անհրաժեշտությունը:
 Միավորված Ախուրյան համայնքի փնջում ընդգրկված նախկին համայնքների աշխատակազմերում ընդգրկված են եղել 231 աշխատողներ, որոնցից 96-ը՝ համայնքային ծառայուղներ են եղել, ամսական աշխատավարձի ֆոնդը կազմել է 37606,5 հազար դրամ, իսկ տարեկանը՝ 451278.0 հազար դրամ:
 Հաստատված հաստիքացուցակի համաձայն միավորված Ախուրյանի համայնքապետարանի աշխատակազմի աշխատողների ընդհանուր թիվը կազմում է 212, որից 73-ը՝ համայնքային ծառայության պաշտոններ են:
Ամսական աշխատավարձի ֆոնդը կազմում է 40036.2 հազար դրամ,իսկ
տարեկան աշխատավարձի ֆոնդը՝ 480434.0 հազար դրամ, որը կազմում է
համայնքի սեփական եկամուտների շուրջ 78.5 տոկոսը:
Աշխատավարձի ֆոնդի՝ 29156.0 հազար դրամով ավելացումը հիմնականում պայմանավորված է համայնքապետարանի կողմից նոր ծառայություններ մատուցելու հանգամանքով (անասնաբուժական ծառայություն՝ շուրջ 36000.0 հազար դրամ, հարկային գործակալներ՝ շուրջ 56040.0 հազար դրամ, ցանցային ադմինիստրատոր, նկարահանող օպերատոր՝ 3840.0 հազար դրամ):

 Որոշմամբ նախատեսված է համայնքային ծառայության 73 պաշտոններ, որոնցից՝

աշխատակազմի քարտուղար - 1
աշխատակազմի քարտուղարի տեղակալ - 1
բաժնի պետ – 5 գլխավոր մասնագետ -14
առաջատար մասնագետ- 28
առաջին կարգի մասնագետ- 14
երկրորդ կարգի մասնագետ 10

 Աշխատակազմի քարտուղարը ղեկավարելու է աշխատակազմի ընթացիկ գործունեությունը` օրենքով, իրավական այլ ակտերով, համայնքի ղեկավարի որոշումներով, աշխատակազմի կանոնադրությամբ իրեն վերապահված լիազորությունների սահմաններում կամ գործառույթների շրջանակում:

 Աշխատակազմի քարտուղարի տեղակալ՝ կազմակերպում է աշխատակազմի ընթացիկ գործունեությունը, անհրաժեշտության դեպքում փոխարինում նրան:

 **1.Քաղաքաշինության և հողաշինության բաժին՝**

 Բաժնում նախատեսված է թվով 6 համայնքային ծառայության պաշտոն,
որից՝ 1-ը՝ բաժնի պետ, 3-ը՝ գլխավոր մասնագետ և 2-ը՝ առաջատար մասնագետ:
 Այս բաժնի ստեղծման անհրաժեշտությունը պայմանավորված է քաղաքաշինության և հողօգտագործման բնագավառներում բնակչությանը որակյալ ծառայություններ մատուցելու անհրաժեշտությամբ, այն կազմակերպելու է քաղաքաշինության և հողաշինության գործառույթների իրականացումը, վարելու է համայնքի քաղաքաշինական կադաստրը, քաղաքաշինական ծրագրային փաստաթղթերին համապատասխան սահմանված կարգով կառուցապատողներին տալու է ճարտարապետահատակագծային առաջադրանք (կամ նախագծման թույլտվություն), կազմակերպելու է համայնքի կոմունալ տնտեսության աշխատանքը, ապահովելու է համայնքի սեփականություն հանդիսացող բնակելի տների և ոչ բնակելի տարածքների, վարչական շենքերի և այլ շինությունների պահպանման, շահագործման, նորոգման աշխատանքների իրականացումը, կազմակերպելու է համայնքային գերեզմանատների գործունեությունը և անհրաժեշտ հսկողություն է իրականացնելու դրանց պահպանման աշխատանքների նկատմամբ :Իրականացնում է ՏԻՄ մարմիններին վերապահված այլ գործառույթներ:

 **2. Գյուղատնտեսության և բնապահպանության բաժին**

 Բաժնում նախատեսված է թվով 5 համայնքային ծառայության պաշտոն, որից՝ 1-ը՝ բաժնի պետ, 1-ը՝ գլխավոր մասնագետ, 2-ը՝ առաջատար մասնագետ և 1-ը՝ առաջին կարգի մասնագետ:
 Բաժնի ստեղծման անհրաժեշտությունը պայմանավորված է համայնքի բնակչությանը որակյալ գյուղատնտեսական և բնապահպանական ծառայություններ մատուցելու հանգամանքով և աշխատանքների ծանրաբեռնվածությամբ: Այն համակարգելու է գյուղատնտեսական և բնապահպանության գործունեության բնագավառը;
 Իրականացնելու է գյուղատնտեսական և բնապահպանական ծառայություններ, համայնքի գյուղատնտեսական և անասնապահական ռեսուրսների՝ անասնագլխաքանակի և ցանքատարածությունների հաշվառում, աջակցելու է անասնահակահամաճարակային տարեկան միջոցառումների պետական ծրագրի իրականացման աշխատանքներին: Իրականացնելու է համայնքի սեփականություն հանդիսացող հողերի և դրանց վրա գտնվող համայնքային նշանակության բնության հատուկ պահպանվող տարածքների և համայնքային անտառների պահպանությունը: Կազմելու է հաշվետվություներ, հավաքագրելու և ամփոփելու է բնակավայերից ստացված տվյալները: Կատարելու է համայնքի սեփականություն հանդիսացող ոռոգման ցանցերի շահագործման հետ կապված աշխատանքներ:
 Իրականացնելու է գյուղատնտեսության և բնապահպանության ոլորտում
ՏԻՄ-ին վերապահված այլ գործառույթներ:

 **3. Ֆինանսատնտեսագիտական, եկամուտների հաշվառման և հավաքագրման բաժին** Բաժնում նախատեսված է թվով 7 համայնքային ծառայության պաշտոն, որից՝ 1-ը՝ բաժնի պետ, 3-ը՝ գլխավոր մասնագետ, 2-ը՝ առաջատար մասնագետ և 1-ը՝ առաջին կարգի մասնագետ:

 Բաժինը կազմելու է համայնքի բյուջեի նախագիծը, դրա փոփոխությունների մշակումը և հիմնավորումը, բյուջեի տարեկան հաշվետվությունների և եռամսյա հաղորդումների նախագծերը, իրականացնելու է հաշվապահական հաշվառում, ֆինանuական (բյուջետային), հարկային, վիճակագրական, պարտադիր վճարների մաuին հաշվետվությունների կազմում, կանխիկ գումարների մուտքագրում, դրամարկղային գրքի վարում, համայնաքապետարանի, համայնքային ենթակայության ոչ առևտրային կազմակերպությունների կարիքներին համապատասխան գնումների պլանների մշակում, գնումների գործընթացի կազմակերպում և իրականացում, Հայկական Ծրագրի վարում, վարձակալական վճարների, բնակավայրերից ստացված տվյալների ամփոփում, անդորրագրերի շարժի հաշվառում: Ամփոփելու է համայնքային ոչ առևտրային կազմակերպություններից ստացված հաշվետվությունները: Իրականացնելու է ֆինանսների բնագավառում ՏԻՄ -ին վերպահված այլ գործառույթներ

**4. Զարգացման ծրագրերի, տուրիզմի, առևտրի, սպասարկման և գովազդի բաժին՝**

Բաժնում նախատեսված է թվով 5 համայնքային ծառայության պաշտոն, որից՝ 1-ը՝ բաժնի պետ, 1-ը՝ գլխավոր մասնագետ, 2-ը՝ առաջատար մասնագետ և 1-ը՝ առաջին կարգի մասնագետ: Զարգացման ծրագրերի, տուրիզմի, առևտրի, սպասարկման և գովազդիբաժինը իրականացնելու է համայնքի բնակավայրերի համաչափ զարգացմանն ուղղված տարեկան աշխատանքային պլանների, սուբվենցիոն և այլ դրամաշնորհային
ծրագրերի, հնգամյա զարգացման ծրագրի փաթեթների մշակումը,
հաշվառելու և հսկողություն է իրականացնելու առևտրի և սպասարկման, հանրային սննդի օբյեկտների նկատմամբ՝ ոգելից և ծխախոտի վաճառքի թույլտվությունների, սահմանված նորմերի պահպանման ուղղությամբ:
Հաշվառելու և հսկողություն է իրականացնելու գովազդ տեղադրող ընկերություների գործունեության և օրենքով սահմանված նորմերի պահպանման նկատմամբ:Իրականացնելու ՏԻՄ-ին վերապահված այլ գործառույթներ:

 **5. Քարտուղարության, անձնակազմի կառավարման և տեղեկատվական** **տեխնոլոգիաների բաժին**

Բաժնում նախատեսված է թվով 7 համայնքային ծառայության պաշտոն, որից՝ 1-ը՝ բաժնի պետ, 1-ը՝ գլխավոր մասնագետ, 2-ը՝ առաջատար մասնագետ և 3-ը՝ առաջին կարգի մասնագետ:

 Բաժինը իրականացնելու է պաշտոնական համացանցային կայքի կառավարումը, տվյալների մուտքագրումը, ապահովելու է համայնքի կենտրոնի և բնակավայրերի, համայնքային ոչ առևտրային կազմակերպությունների, պետական կառավարման մարմինների միջև էլեկտրոնային փաստաթղթաշրջանառությունը:
 Կազմակերպելու է ներքին փաստաթղթաշրջանառության գործունեությունը, հաշվառելու է ընդունված իրավական ակտերը, ելից, մտից գրությունները, դիմումները և այլ փաստաթղթեր, իրականացնելու է կադրային և արխիվային գործի վարում: Իրականացնելու է համայնքային ծառայության մրցույթների, ատեստացիաների կազմակերպման ու անցկացման աշխատանքները: Իրականացնելու է ՏԻՄ–ին վերապահված այլ գործառույթներ:

**6.Ստորաբաժանումների մեջ չներառված պաշտոններ՝**

 Ստորաբաժանումների մեջ չներառված պաշտոններն զբաղեցնող անձինք իրականացնելու են ստորաբաժանումների գործառույթների մեջ չմտնող աշխատանքներ: Մասնավորապես
 - 2 գլխավոր մասնագետ-սոցիալական աշխատող

 - 2 գլխավոր մասնագետ-իրավաբան
 - 1 գլխավոր մասնագետ -ՔԿԱԳ
 - 1 առաջատար մասնագետ իրականացնելու է զորակոչի կազմակերպման ուղղությամբ ՏԻՄ մարմիններին վերապահված լիազորություններ, վարելու է կցագրման ենթակա անձանց ցուցակները, վարելու է պահեստազորի հաշվառման մատյանները, աջակցելու է զինկոմիսարիատներին՝ ծանուցագրերի բաժանման և այլ հարցերով:
 - 1 առաջատար մասնագետ նախատեսված է համայնքի քաղպաշտպանության, աղետների ռիսկերի կառավարման ոլորտի կազմակերպման համար: Հավաքագրելու և ամփոփելու է բնակավայրերից ստացված տվյալները՝ դրանց հիման վրա կազմելու է քաղպաշտպանության, աղետների ռիսկերի կառավարման պլանները, աջակցելու է
ԱԻՆ-ի կողմից կազմակերպվող տարբեր վարժանքների անցկացմանը:
 - 1 առաջատար մասնագետ նախատեսված է կրթության ոլորտի աշխատանքների կազմակերպման համար: Համակարգելու է համայնքի տարածքում գործող նախադպրոցական ուսումնական հաստատությունների աշխատանքը, հաշվառելու է համայնքի նախադպրոցական տարիքի երեխաներին, աջակցելու է նախադպրոցական տարիքի երեխաների առոջղության պահպանման միջոցառումների իրականացմանը, մասնակցելու է ՆՈՒՀ-երում փորձարարական և նորարարական գործունեության իրականացմանը, հետևելու է նախադպրոցական տարիքի երեխաների՝ ուսումնական հաստատություն ընդգրկելու գործընթացին: Աջակցելու է նախադպրոցական կրթական
ծրագրերի մշակման և իրականացման աշխատանքներին: Իրականացնելու է նաև
 ՏԻՄ-ին վերապահված այլ գործառույթներ:

 - 1 առաջատար մասնագետ նախատեսված է մշակույթի ոլորտի աշխատանքների համակարգման համար: Կազմակերպելու և անցկացնելու է մեծարման, ազգային տոնակատարություններին, ՀՀ տոներին ու
հիշատակի օրերին նվիրված միջոցառումներ: Հաշվառելու է համայնքի տարածքում
գտնվող պատմամշակութային հուշարձանները, թանգարաները: Աջակցելու և մեթոդական օգնություն է ցուցաբերելու համայնքային ենթակայության արվեստի, երաժշտական դպրոցների, մշակութային օբյեկտների գործունեության կազմակերպմանը:

 - 1 առաջատար մասնագետ նախատեսված է սպորտի, երիտասարդության հարցերով զբաղվելու համար: Մասնագետը աջակցելու և մեթոդական օգնություն է ցուցաբերելու համայնքի տարածքում գործող սպորտի ոլորտի համայնքային ոչ առևտրային կազմակերպությունների գործունեությանը, համայնքի բնակավայրերում գործող սպորտային խմբակների աշխատանքներին, կազմակերպելու է
սպորտային տարբեր միջոցառումներ, հուշամրցաշարեր:
 - 1 առաջատար մասնագետ նախատեսված է համայնքի կենտրոնի և ըստ անհրաժեշտության բնակավայրերի բնակիչներին տեղեկանքների և այլ փաստաթղթերի տրամադրման համար:

 - 1 առաջատար մասնագետ իրականացնելու է վեկտոր պլյուս և եկամուտների կառավարման միասնական համակարգի միջոցով անշարժ գույքի և փոխադրամիջոցների վերաբերյալ տեղեկանքների տրամադրում, առկա
տվյալների ճշգրտում, մուտքագրում կենտրոնում:
 - 3 առաջատար մասնագետներն ամփոփելու և մուտքագրելու են բնակավայրերից ստացված հաշվետվությունները, իրականացնելու են գույքի և սեփականատերերի տվյալներ ճշտումներ, տրամադրելու են տեղեկանքներ:
- 8 առաջատար, 8 առաջին կարգի և 10 երկրորդ կարգի մասնագետներ նախատեսվում են բնակավայրերում բնակչության սպասարկման, անշարժ գույքի, փոխադրամիջոցների և այլ բնութի տեղեկանքների տրամադրման, հաշվետվությունների կազմման, բնակավայրերին վերաբերող տվյալների տրամադրման և այլ գործառույթների իրականացման համար: